Jabarkan Ringkesan crita dari Ronggeng Dukuh Paruk dalam bahasa jawa

Wiwit Srintil enom dhèwèké wis dilantik dadi penari ronggèng anyar ing Dukuh Paruk kanggo ngganti ronggèng kang wis seda rolas taun kepungkur, semangat kauripan katon ing Dukuh Paruk manèh. Kanggo desa kang cilik, mlarat, lan terpencil, ronggèng iku pralambang saka urip. Tanpa ronggèng, dukuh kui bakal kélangan identitas. Srintil dadi tokoh kang kondhang lan nggoda. Kabèh kepéngin njoged lan turu bareng ronggèng iku. Saka wong-wong biasa tekan pejabat-pejabat desa lan pejabat kabupatèn

Nanging, perkara politik taun 1965 nggawé Dukuh Paruk bubar, saka fisik lan mental. Amarga saka kebodohan wong-wong Dukuh Paruk bab politik, wong-wong Dukuh Paruk padha kesèrèt perkara lan divonis dadi mangungsa-manungsa penghianat negara. Pedukuhan iku diobong. Ronggèng lan para penabuh calung ditahan déning tentara. Mung amarga dheweke kaéndahané, Srintil ora bakal dianggep sakpenaké dhewe déning panguwasa penjara tahanan politik.

Pangalaman pait kang dialami dadi tahanan politik nggawe Srintil sadar harkaté dadi manungsa. Sawise bebas, dhèwèké ndwé niat kanggo mbalekaké citra kanggo cara dadi wong wadon kang somahan. Nalika kanca mangsa ciliké, Rasus, bali menyang uripé Srintil, pangarep-arep muncul ing atiné. Nanging, jebulé malah gawé jiwané Srintil ajur.